Nafarroako Parlamentuak, 2020ko martxoaren 12an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da egin beharreko zuzemenak egin ditzan Espainiako Gobernuaren eta CANASAren aitzinean, lankidetzan aritu eta Nafarroako Ubidearen 2. fasea eraikitzeko proiektua onesteko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du egin beharreko zuzemenak egin ditzan Espainiako Gobernuaren eta CANASAren aitzinean, Nafarroako Ubidearen bigarren fasea eraikitzen hasteko.

2. Nafarroako Parlamentuak Nafarroako Gobernua premiatzen du Espainiako Gobernuarekin batera lan egin dezan tramitazio administratiboa, proiektuaren idazketa eta obren lizitazioa ahalik eta azkarren egiteko.

3. Nafarroako Parlamentuak Nafarroako Gobernua premiatzen du lehenets dezan Nafarroako Ubidea eta haren ondorengo ureztatze eta ura edateko eta industriarako erabiltzeko jarduerak azkartu eta laster egiteko jarduketa oro”.

Iruñean, 2020ko martxoaren 13an

Lehendakaria: Unai Hualde Iglesias